ถ้าผมจะเขียนการ์ตูนสั๊กเรื่องที่เกี่ยวกับPhysicsควรเขียนยังไงดีครับ บอกผมที่เอาแบบที่มันน่าอ่าน 
Physics เป็นวิชาวิทยาศาสตร์บริสุทธิ์ เช่นเดียวกับ วิชาชีววิทยา วิชาเคมี ซึ่งเป็นวิชาพื้นฐานเพื่อให้นักประดิษฐ์ไปสร้างสรรค์ต่อยอดที่เรียกว่า วิชาวิทยาประยุกต์ ได้แก่ วิชาแขนงวิศวกรรมต่างๆ วิชาโภชนาการ วิชาเภสัชกรรม วิชาแพทยศาสตร์ เป็นต้น ในเนื้อของวิชา Physics ก็มีแขนงย่อยอีกมากมาย อาทิ แสง เสียง ความร้อน แม่เหล็กไฟฟ้า ไฟฟ้า ความดัน ดวงดาวจนไปถึงจักรวาล ฟิสิกส์ยุคใหม่ก็กล่าวถึง อะตอม นาโนเทคโนโลยี นิวเคลียร์ เป็นต้น คุณสามารถนึกถึงการ์ตูนหรือภาพยนตร์ที่คุ้นตากันในปัจจุบัน ที่เชื่อมโยงวิทยาศาสตร์ในหลาย ๆ แขนงมาสร้างได้น่าติดตาม เช่น
- สตาร์วอร์ :- ผูกกับดาราศาสตร์ ดาบเลเซอร์ (แสงความเข้มสูง)
- สไปเดอร์แมน:- ปีเตอร์ ปาคเกอร์ถูกแมงมุมกัดยีนส์กลายพันธุกรรม (ชีววิทยา) ดร.ออกโตพุส ใช้พลังานนิวเคลีร์ (นิวเคลียร์ฟิสิกส์) ตัวร้ายตัวใหม่ ใช้เทคนิคการเร่งมวลอะตอมให้มีความเร็วสูง (เครื่องเร่งประจุ โมเดิร์นฟิสิกส์)
- โดเรมอน:- โยงการข้ามมิติเวลา (โพรงรูหนอนที่พาคนข้ามช่วงเวลาไปมาได้) อุปกรณ์ต่างๆในกระเป๋าโดเรมอน ท้าทายทฤษฎีทางฟิสิกส์ทั้งนั้น เช่น ปืนย่อส่วน (นาโนเทคโนโลยี) คอปเตอร์ไม้ไผ่ (อันนิดเดียว แปะไว้ที่หัวก็เหาะได้) ไทม์แมชชิน (พาเด็กๆ ผ่านทะลุโพรงรูหนอนได้ดังใจนึก) ฯลฯ
- แฮรี่ พอตเตอร์:- ไม้กวาดที่ทำให้คนหลุดจากแรงโน้มถ่วงของโลก หนังสือพิมพ์ที่ภาพเคลื่อนไหวได้ (ไม่ต้องใช้ wireless lan) การติดต่อกับวิญญาณ (โดยไม่ต้องจูนระดับพลังงานแม่เหล็กไฟฟ้า หรือคลื่นวิทยุให้ตรงกัน ไม่ต้องเข้าทรงด้วยให้ยุ่งยาก) การปล่อยพลังแสงจากไม้เท้า (ลักษณะคล้ายปืนเลเซอร์ในสตาร์วอร์)
คงพอเห็นภาพ มองภาพองค์ประกอบต่าง ๆ ของฟิสิกส์ แล้วเลือกมาสักประเด็น แล้วก็หาตัวดำเนินเรื่อง การ์ตูนก็คือการ์ตูน ไม่จำเป็นต้อง 1+1=2 เสมอไป การ์ตูนไม่มีเจ็บไม่มีตาย มีแต่ความสนุกและความสุขกันถ้วนหน้า อยากให้เป็นการ์ตูนอย่างโดเรมอน เด็กๆ ในเรื่องทะเลาะกันบ่อยๆ แต่ก็ไม่เคยผูกใจเจ็บ อาฆาตแค้นเหมือนผู้ใหญ่ วันรุ่งขึ้นก็เล่นด้วยกันใหม่ มีภัยก็ช่วยกันต่อสู้เสมอ ลองเขียนดู